Skákþing Akureyrar: Rúnar og Símon jafnir í efsta sæti! | Skak.is
Rúnar að tafli á Akureyri. Mynd: Heimasíða SA.
Sjöunda og síðasta umferð er tefld í fyrradag, 3. febrúar. Þar bar ýmislegt til tíðinda, þótt úrslit geti vart talist óvænt.
Smári-Stefán 1-0. Stefán lék hinum ögrandi leik 1 – b6 í upphafi og uppskar jafna stöðu. Hann gætti sín þó ekki í miðtaflinu og mátti sætta sig við verra endatafl peði undir. Smára varð þá ekki skotaskuld úr því að aka vinningum heim til sín.
Sigurður-Benedikt 1-0 Hér gekk á ýmsu, en hvítur hélt þó ávallt góðum tökum á stöðunni og náði að afla sér peðs með öflugri máthótun. Við það varð Bensa fótaskortur og hann mátti gefa drottningu fyrir hrók og mann sem reyndist ófullnægjandi. Nokkuð öruggur sigur Ísfirðings gegn Hörgdælingi.
Hér gat Andri leikið 23 – Rxa3+ og eftir 24. Ka2 Rc2+ verður þráskák ekki umflúin. Þess í stað reyndi svartur 23 – Rxe1? og yfirsást hinn firnasterki varnar- og sóknarleikur hvíts 23. Dd1! og svarta staðan er töpuð.
Fyrri greinHannes byrjar vel í Lissabon
Næsta greinHörðuvalla-, Sala og Háteigsskólar Íslandsmeistarar stúlknasveita